  Анжелика Тихонова корреспондент «Ижевская винтовка» ӵошатсконъёслы 50 ар тырмонэз пусъён улсын Удмуртие тодмо биатлонистъёс вуозы. Со сярысь журналистъёслы элькунысь физкультурая, спортъя но егитъёсын ужан политикая министр Александр Варшавский ивортӥз. Котырес лыдпусэз пусъёнэ азьвыл аръёсы вормылэмъёсты Валерий Медведцевез, Алексей Кобелевез, бадӟымзэ Николай Кругловез, Александр Ушаковез, Анатолий Алябьевез ӧтимы. Ӵошатсконъёсы али бызьылӥсь тодмо биатлонистъёс но пыриськозы: Максим Цветков, Антон Бабиков, Евгения Павлова, Виктория Сливко, озьы ик Удмуртиысь Ульяна Кайшева но Александр Поварницын Александр Варшавский, Удмуртиысь физкультурая, спортъя но егитъёсын ужан политикая министрӴошатсконъёсты учкыны лыктэмъёс понна Демидов нимо огъетын пиналъёслы но, мӧйыослы но шулдыръяськон программа чакламын. Со улсын кузьымъёс люкылозы но дуно кузьымъёсты шудытозы, «Эктоника» ӵектос шулдыртоз, озьы ик биатлонысь азьвыл но али кизилиосын автограф-сессия ортчоз. Удмуртиысь Биатлонъя федерацилэн кивалтӥсез Иван Черезовлэн верамезъя, 27-тӥ толсуре 17 часын Ижкарысь Калыкъёслэн эшъяськон юртазы «Ижевская винтовка» ӵошатсконъёсты сӥё-дано усьтон ужрад ортчоз. Озьы ик со генерал-майор Александр Демидов нимо спортъя огъетлэн но отысь куас сюреслэн дасьлыксы сярысь вераз. Трассаос 90-95 процентлы дасесь. Калыккуспо ӧри вуылӥз но Демидов нимо огъетэз IBU-лэн Кубокезлэсь люкетъёссэ но Европалэсь чемпионатсэ пумитаны ярамонэн лыдъяз. Спортъя огъетын буян-тупатъян ужъёсты быдэстӥзы Иван Черезов, Удмуртиысь Биатлонъя федерацилэн кивалтӥсезӴошатсконъёсты радъясьёс вормисьёслы но пыриськисьёслы 50-тӥ «Ижевская винтовка» ӵошатсконъёслы сӥзем нимысьтыз синпель медальёс дасялозы шуыса ватсазы. Пусъём, «Ижевская винтовка» ӵошатсконъёс генерал-майор Александр Демидов нимо биатлонъя огъетын 26-29 толсуре ортчозы.  Тегъёс: Спорт Ижкар Биатлон Удмуртия Ижевскаявинтовка ИванЧерезов  